CELEX: 62008CA0292
Language: da
Date: 2009-09-10 00:00:00
Title: Sag C-292/08: Domstolens dom (Første Afdeling) af 10. september 2009 — German Graphics Graphische Maschinen GmbH mod Alice van der Schee, som kurator i konkursboet Holland Binding BV (anmodning om præjudiciel afgørelse fra af Hoge Raad der Nederlanden — Nederlandene) (Insolvens — anvendelse af lovgivningen i den medlemsstat, hvor insolvensbehandlingen indledes — ejendomsforbehold — det sted, hvor genstanden befinder sig)

7.11.2009   
            
            
               DA
            
            
               Den Europæiske Unions Tidende
            
            
               C 267/22
            
         Domstolens dom (Første Afdeling) af 10. september 2009 — German Graphics Graphische Maschinen GmbH mod Alice van der Schee, som kurator i konkursboet Holland Binding BV (anmodning om præjudiciel afgørelse fra af Hoge Raad der Nederlanden — Nederlandene)
   (Sag C-292/08) (1)
   
   (Insolvens - anvendelse af lovgivningen i den medlemsstat, hvor insolvensbehandlingen indledes - ejendomsforbehold - det sted, hvor genstanden befinder sig)
   2009/C 267/37
   Processprog: nederlandsk
   
      Den forelæggende ret
   
   Hoge Raad der Nederlanden
   
      Parter i hovedsagen
   
   
      Sagsøger: German Graphics Graphische Maschinen GmbH
   
      Sagsøgt: Alice van der Schee, som kurator i konkursboet Holland Binding BV
   
      Sagens genstand
   
   Anmodning om præjudiciel afgørelse — Hoge Raad der Nederlanden — fortolkning af artikel 4, stk. 2, litra b), artikel 7, stk. 1, og artikel 25 i Rådets forordning (EF) nr. 1346/2000 af 29. maj 2000 om konkurs (EFT L 160, s. 1), og artikel 1, stk. 2, litra b), i Rådets forordning (EF) nr. 44/2001 af 22. december 2000 om retternes kompetence og om anerkendelse og fuldbyrdelse af retsafgørelser på det civil- og handelsretlige område (EFT L 12, s. 1) — forordningernes anvendelsesområde — lovgivningen i den medlemsstat, hvor insolvensbehandlingen indledes — ejendomsforbehold — stedet, hvor aktivet befinder sig — udelukkelse fra anvendelsesområdet for Bruxelles I
   
      Konklusion
   
   
               1)
            
            
               Artikel 25, stk. 2, i Rådets forordning (EF) nr. 1346/2000 af 29. maj 2000 om konkurs skal fortolkes således, at formuleringen »for så vidt den finder anvendelse herpå« indebærer, at det, før anerkendelses- og fuldbyrdelsesbestemmelserne i Rådets forordning (EF) nr. 44/2001 af 22. december 2000 om retternes kompetence og om anerkendelse og fuldbyrdelse af retsafgørelser på det civil- og handelsretlige område kan finde anvendelse med hensyn til andre end de i artikel 25, stk. 1, i forordning nr. 1346/2000 nævnte retsafgørelser, er nødvendigt at prøve, om disse retsafgørelser ikke falder uden for forordning nr. 44/2001’s materielle anvendelsesområde.
            
         
               2)
            
            
               Undtagelsen i artikel 1, stk. 2, litra b), i forordning nr. 44/2001, sammenholdt med artikel 7, stk. 1, i forordning nr. 1346/2000, skal, henset til bestemmelserne i sidstnævnte forordnings artikel 4, stk. 2, litra b), fortolkes således, at den ikke finder anvendelse på en sælgers søgsmål, støttet på en klausul om ejendomsforbehold, mod en køber under konkursbehandling, når genstanden omfattet af ejendomsforbeholdet på tidspunktet for insolvensbehandlingens indledning mod køberen befinder sig i den medlemsstat, hvori insolvensbehandlingen indledes.
            
         
      (1)  EUT C 272 af 25.10.2008.